iraklixyz/georgian-wikipedia-cleaned huggingface dataset:
იუანის დინასტია

იუანის დინასტია ან (ოფიციალურად — დიდი იუენი)— მონღოლთა დინასტია, რომელიც მართავდა დღევანდელი ჩინეთის ტერიტორიის დიდ ნაწილს.

დინასტიას სათავე დაედო საუკუნეში, ჩინეთის საბოლოო დაპყრობის შემდეგ. მონღოლები ჩინეთს პირველად 1211 წელს დაესხნენ ჩინგიზ-ყაენის (1206-1227 წწ.) მეთაურობით. მათ დაანგრიეს ჩინეთის დიდი კედელი და დაიწყეს ქვეყნის დაპყრობა. მათი მეორე ლაშქრობა 1215 წელს განხორციელდა. ამჯერად მათ აიღეს ქვეყნის დედაქალაქი ხანიბალიქი (პეკინი) და ბოლო მოუღეს ძინის დინასტიას. 1227 წელს მონღოლები მთელს ჩრდილოეთ ჩინეთს განაგებდნენ მაგრამ ქვეყნის სამხრეთი ნაწილი კვლავაც დამოუკიდებელი რჩებოდა. 1260 წელს ჩინგიზი-ყაენის შვილიშვილმა, ყუბილაი-ხანმა ქვეყნის დედაქალაქი ყარაყორუმიდან პეკინში გადაიტანა. მან ქალაქში მონღოლი მმართველები დასვა რათა აბრეშუმის დიდი გზა გაეკონტროლებინათ. 1279 წლისთვის მან დაიპყრო სამხრეთ ჩინეთი და ბოლო მოუღო სუნის დინასტიას. ყუბილაი-ხანი ჩინეთის დიდი ყაენი გახდა და სათავე დაუდო იუანის დინასტიას. 1295 წელს ყუბილაი-ყაენი გარდაიცვალა და მისმა შთამომავლებმა ტახტი 1368 წლამდე შეინარჩუნეს. 1280-1368 წლები, ჩინეთის ისტორიაში, იუანის დინასტიის მმართველობის პერიოდია.

ერთ–ერთი პირველი, რაც გააკეთეს მონღოლებმა, გადახედეს თუ რომელი დინასტიის ქრონიკები უნდა ჩაწერილიყო. ამაზე იქნებოდა დამოკიდებული მათი ლეგიტიმაციის საკითხი. ჩრდილოეთში არსებული ყველა დინასტიის ისტორიის ჩაწერა იყო არის მიზანშეწონილი ამიტომ ამოირჩა ორი: ძინის ისტორიული ქრონიკები, იაოს ისტორიული ქრონიკები და სუნის ისტორიული ქრონიკები. მონღოლებს არ ჰქონდათ არანაირი სურვილი ასიმილირებისა ჩინურ მოსახლეობასთან, მათ უნდოდათ შეენარჩუნებინათ თავიანთი პრივილეგირებული მდგომარეობა ეროვნული განსხვავებულობის, ნიშნის მიხედვით. შესაბამისად მთელი მოსახლეობა დაიყო 4 სოციალურ ფენად: მონღოლი არისტოკრატია; სემუ–ჟენ - უცხოელები /ჩამოსულები; ჩრდილოეთ ჩინეთის ჩინელი და მასთან ასიმილირებული მომთაბარე მოსახლეობა; სამხრეთ ჩინეთის მოსახლეობა.

1315 წლიდან ჩინელებს, როგორც ჩრდილოეთიდან, ისე სამხრეთიდან მიეცათ უფლება დაეკავებინათ ნებისმიერი თანამდებობა პროვინციის მმართველის ქვემოთ.

არანორმირებულმა გადასახადებმა, ჩინელების დადაბლებულმა მდგომარეობამ მონღოლების წინაშე გამოიწვია აჯანყებები 30-იან წლებში იწყება ბრძოლა, რომელსაც სათავეში უდგას „თეთრი ლოტუსის საზოგადოება“ ეს არის ერთ–ერთი პირველი ბუდისტური საზოგადოება. ამ „თეთრი ლოტუსის საზოგადოებას“ ჰქონდა მაიტრეიას კულტი (ბუდა მაიტრეია). ეს საზოგადოება იბრძოდა იმ უსამართლო რეჟიმის წინააღმდეგ რომელიც მისი აზრით არსებობდა სახელმწიფოში და მისი მოძღვრება იყო სუნის დინასტიის აღდგენა. მათ შეუერთდათ ასევე ე.წ. „წითელი რაზმები“ და ამ შემთხვევაში წითელი ფერის დატვირთვა ისევ უკავშირდება მაიტერიას, რომელიც მაიტრეიას ფერი იყო. პირველი ყველაზე მასშტაბური აჯანყება მოხდა 1351 წელს. 1355 წელს ამ აჯანყების სათავეში მოექცა ლიდერი–ჭუ იუანჭანი., რომელიც შემდგომში მინის დინასტიის დამაარსებელი ხდება.
ბრესტი (ბელარუსი)

ბრესტი — ქალაქი ბელარუსის სამხრეთ-დასავლეთ ნაწილში. ბრესტის ოლქისა და ბრესტის რაიონის ადმინისტრაციული ცენტრი. ფართობი — 146,12 კმ².

ქალაქი მდებარეობს ოლქის სამხრეთ-დასავლეთ ნაწილში, პოლონეთის სახელმწიფო საზღვართან. არის მსხვილი სატრანსპორტო კვანძი, მდინარე მუხავეცის სამდინარო პორტი და მნიშვნელოვანი სატრანსპორტო ცენტრი. ქალაქს მდიდარი და უძველესი ისტორია აქვს, პირველად ისტორიულ წყაროებში 1019 წელსაა ნახსენები.
დიდი ოფიცერი

დიდი ოფიცერი — ორდენის კლასი, (ხარისხი, დონე), გამოიყენება მრავალ ქვეყანაში. სარაინდო ორდენთა და ღირსების ორდენთა იერარქიაში დგას კომანდორზე მაღლა და თეთრი ჯვრის ორდენზე დაბლა. მასონობაში დიდი ოფიცერი — თანამდებობაა, რომელიც არჩევითია და მასზე ინიშნება მასონთა ორდენის დიდი ოსტატი.

სარაინდო ორდენებში და ორდენში დამსახურებისათვის
გამოყენება სხვადასხვა ქვეყნებში
გერმანია: — გამოიყენება გერმანიის იმპერიის, გფრ, ავსტრიის მეორე ხარისხის ორდენთა აღსანიშნავად.
იტალია: — გამოიყენება როგორც მეორე ხარიხსხის ორდენი როგორც იტალიის რესპუბლიკაში, ისე იტალიის სამეფოში. ორდენში "იტალიური სოლიდარობის ვარსკვლავი" ის აღინიშნება, როგორც უმაღლესი ხარიხსი.
საფრანგეთი: — გამოიყენებენ ნაპოლეონ ბონაპარტის მიერ შექმნილ ორდენთა დასახელებაში და გამოიყენება დღემდე საფრანგეთსა და სხვა ფრანგულენოვანი ჯგუფის ქვყნებში..
რუსეთი — გამოიყენებოდა რუსეთის იმპერიაში სახელით, "დიდი ოფიცერი" აგრეთვე, "დიდი საოფიცრო ჯვრის კავალერი". თანამედროვე რუსულ ფალერისტიკაში განსხვავებული მოსაზრებებია მის სახელთან დაკავშირებული. კერძოდ, თარგმანში გვხვდება შემდეგი სახელებით „დიდი ოფიცერი“, „უმაღლესი ოფიცერი“, „უფროსი ოფიცერი“.

ნიშნები
დიდი ოფიცრები ჩვეულებრივ ატარებენ ჯილდოს შემდეგი სახით და თანმიმდევრობით

1. ნიშანი აბრეშუმის ლენტით

2. ვარსკვლავი მკერდზე

მასონებთან
მასონთა ორდენის სათავეში — დიდ ლოჟაში დიდი ოფიცერი წარმოადგენს ყველაზე უფროსს — დიდ ოსტატს. დიდი ოსტატი ხელმძღვანელობს დიდი ლოჟის და მისი იურისდიქციის ქვეშ შემავალი ყველა სხვა მასონური ლოჟის შეკრებებს. მას უწოდებენ „ყველაზე უხუცეს ძმას“. დიდი ლოჟის დიდი ოფიცრის ფუნქციური მოვალეობები ძირითადად შეესაბამება მასზე დაქვემდებარებულ ლოჟათა ანალოგიური თანამდებობის პირთა ფუნქციებს. არსებობს რამდენიმე თანამდებობა, რომელიც არ გააჩნიათ პირებს ჩვეულებრივ ლოჟებში. დიდი ოფიცრის ქვემდგომ თანამდებობათა რაოდენობა აღწევს 18–ს. ზოგიერთი თანამდებობა მოტანილია ქვემოთ

დიდი ოსტატის მოადგილე — ზოგიერთ იურისდიქციაში დიდი ოსტატის მოადგილე წარმოადგენს მის დამხმარეს და უფლებამოსილია იმოქმედოს ოსტატის სახელით მისი არყოფნის შემთხვევაში. ასეთი შემთხვევა გვხვდება ინგლისის გაერთიანებული დიდი ლოჟის იურისდიქციაში.
დიდი კანცლერი — პასუხისმგებელია საგარეო კავშირებსა და სხვა იურისდიქციის დიდ ლოჟებთან ფორმალურ ურთიერთობებზე.
დიდი არქივარიუსი — ზოგიერთ იურისდიქციაში დიდი არქივარიუსი ინიშნება დიდი ლოჟის სამართლებრივი საკითხების მთავარ სპეციალისტად. თანამდებობაზე ჩვეულებრივ ინიშნება გამოცდილი ადვოკატი ან მოსამართლე. სხვა იურისდიქციებში ასეთ მოვალეობებს ასრულებს ოფიცერი, რაიმე ოფიციალური სახელწოდებით პოსტი არ არსებობს.
დიდი ცერემონმაისტერი (ან დიდი საქმისმწარმოებელი) — ეს დიდი ოფიცერი პასუხისმგებელია დიდი ლოჟის შენობებზე. ჩვეულებრივ, ამ თანამდებობით აჯილდოებენ გამოცდილ არქიტექტორს ან მშენებელს. როგორც წესი, პასუხისმგებლობა ინდივილუალურ შენობებზე ეკისრება ცალკეულ კომიტეტს.
დიდი საჭურველმტვირთველი — მრავალ დიდ ცერემონიაზე დიდი ოსტატის გავლის წინ შემოაქვთ სარიტუალო ხმალი. ასეთ შემთხვევებში ის მოაქვს დიდ საჭურველმტვირთველს.
დიდი მეშტანდარტე (ან დიდი მედროშე) — მრავალ დიდ ოსტატს აქვს ან მრავალ დიდ ლოჟაში არსებობს საკუთარი ოფიციალური შტანდარტი, რომელსაც ატარებენ დიდი ოსტატის უკან სხვადასხვა ოფიციალურ ცერემონიებზე. ასეთ შემთხვევაში ნიშნავენ ოფიციალურად დიდ მეშტანდარტეს ან დიდ მედროშეს.
ლა-ჩორერა (პანამა)

ლა-ჩორერა — ქალაქი და მუნიციპალიტეტი ცენტრალურ პანამაში, დედაქალაქ პანამიდან 30 კილომეტრით სამხრეთ-დასავლეთით. წარმოადგენს ქვეყნის ერთ-ერთ უდიდეს ქალაქს.

ლა-ჩორერა ცნობილია თავისი საერთაშორისო ბაზრობით. აქვე იწარმოება ქვეყნის ხე-მასალის დაახლოებით 2 %.

გეოგრაფია და კლიმატი
ქალაქის კლიმატი ცხელი ტროპიკულია. მაისიდან ნოემბრამდე იცის თავსხმა ტროპიკული წვიმები, რაც ხელს უწყობს ვრცელი საძოვრების არსებობას და შესაბამისად, მეცხოველეობის განვითარებას. ნაყოფიერ მიწაზე მოდის მრავალი კულტურა.

მდებარეობა
ლა-ჩორერა მდებარეობს პანამერიკულ გზატკეცილზე, კაპირისა და არაიხანის რაიონებს შორის, წყნარი ოკეანის სანაპიროდან დაახლოებით 7 კილომეტრში.

ეტიმოლოგია
დაზუსტებით არაა ცნობილი თუ საიდან მომდინარეობს სახელწოდება „ლა-ჩორერა“, მაგრამ სავარაუდოდ ის უკავშირდება რაიონში არსებულ მრავალ ჩანჩქერს, რომელთა შორისაცაა: ელ-ჩორო-დე-ლა-ჩორერა, ელ-ჩორო-ტრინიდადი, ელ-ჩორო-დე-კანოა-კებრადა და ა. შ.
სანტიაგო-დე-ვერაგუასი

სანტიაგო-დე-ვერაგუასი — ქალაქი პანამაში, ვერაგუასის პროვინციის დედაქალაქი. მდებარეობს პანამერიკულ გზატკეცილზე.

ისტორია
სანტიაგო-დე-ვერაგუასი საუკუნეში დააარსეს ქალაქ მონხიტოსა და სანტა-ფეს მაცხოვრებლებმა, რომლებსაც ამ ადგილას წინასწარ ჰქონდათ გადაწყვეტილი გასამგზავრებელი ცენტრის აშენება. დასახლება გაშენდა მდინარე მარტინ-გრანდეს სამხრეთით.

ჟამთა აღმწერელი ხუან დიას დე-ლა-კალე თავის ნაშრომში იუწყება, რომ „ქალაქი სანტიაგო-დე-ვერაგუასი დაარსდა 1621 წლის 23 ოქტომბერს“.

ეკონომიკა
ქალაქის ეკონომიკა ეფუძნება ვაჭრობას, საბანკო სექტორს, სოფლის მეურნეობას. მცირე მასშტაბით განვითარებულია მეთუნეობა.
ვლადიმერ ნემიროვიჩ-დანჩენკო

ვლადიმერ ნემიროვიჩ-დანჩენკო ( დ. 11 დეკემბერი, 1858, შემოქმედი — გ. 25 აპრილი, 1943) — რუსი რეჟისორი, თეატრალური მოღვაწე, დრამატურგი. სსრკ სახალხო არტისტი (1936).

ბიოგრაფია
დაიბადა 1858 წელს ოზურგეთის მაზრის სოფელ შემოქმედში სამხედრო მოსამსახურის ოჯახში. დედა იყო უკრაინულ-სომხური წარმოშობის. სწავლობდა თბილისის სათავადაზნაურო გიმნაზიაში. 1876-1879 წლებში სწავლობდა მოსკოვის უნივერსიტეტის ფიზიკა-მათემატიკის ფაკულტეტზე.

70-იანი წლებიდან მოღვაწეობდა თეატრალურ კრიტიკაში. ავტორია მრავალი რომანისა, მოთხრობისა და პიესისა. მისი პიესები იდგმებოდა რუსეთის სხვადასხვა თეატრების სცენებზე. ნემიროვიჩ-დანჩენკო საფუძვლიანად იცნობა მის თანამედროვე რუსულ თეატრალურ ხელოვნებას და აუცილებლად მიაჩნდა მისი გარდაქმნა. მან შესთავაზე კონსტანტინე სტანისლავსკის, რომ ერთად განესაზღვრათ ახალი თეატრის იდეული, ეთიკური და მხატვრული პრინციპები. მათ შეიმუშავეს პროგრამა და 1898 წელს დააფუძნეს „ყველასთვის ხელმისაწვდომი სამხატვრო თეატრი“, რომელსაც მოგვიანებით მოსკოვის სამხატვრო აკადემიური თეატრი ეწოდა. თეატრის რეპერტუარს განსაზღვრავდა ნემიროვიჩ-დანჩენკო. მან თეატრში ანტონ ჩეხოვი და მაქსიმ გორკი მიიყვანა.

1919 წელს თეატრთან მან დააარსა მუსიკალური სტუდია, რომელიც 1926 წლიდან მისი სახელობის მუსიკალურ თეატრად გადაკეთდა.

1983-1990 წლებში ნემიროვიჩ-დანჩენკოს მშობლიურ სოფელში მოქმედებდა მისი სახლ-მუზეუმი. ამჟამად ტერიტორია მონასტერ ეკუთვნის.

დადგმული სპექტაკლები
1898-1916 წლები
1898 - „თოლია“ (ჩეხოვი)
1899 - „ძია ვანია“ (ჩეხოვი)
1899 - „მარტოსულნი“ (ჰაუპტმანი)
1900 - „როცა ჩვენ, მკვდრები, ვიღვიძებთ“ (იბსენი)
1901 - „სამი და“ (ჩეხოვი)
1902 - „ფსკერზე“ (გორკი)
1903 - „საზოგადოების ბურჯნი“ (იბსენი)
1903 - „იულიუს კეისარი“ (შექსპირი)
1904 - „ალუბლის ბაღი“ (ჩეხოვი)
1906 - „ბრანდი“ (იბსენი)
1908 - „როსმერსჰოლმი“ (იბსენი)
1910 - „ძმები კარამაზოვები“ (დოსტოევსკი)

1925-43 წლები
1929 - „ბლოკადა“ (ივანოვი)
1930 - „აღდგომა“ (ტოლსტოი)
1936 - „ლიუბოვ იაროვაია“ (ტრენიოვი)
1937 - „ანა კარენინა“ (ტოლსტოი)
1942 - „კრემლის კურანტები“ (პოგოდინი)

ჯილდოები
ნემიროვიჩ-დანჩნეკოს მიღებული აქვს საბჭოთა კავშირის სახალხო არტისტის წოდება (1936 წ.), ლენინის ორდენი, შრომის წითელი ორდენი. არის სსრკ სახელმწიფო პრემიის ლაურეატი (1942, 1943).
ავთანდილ ებრალიძე

ავთანდილ ებრალიძე (დ. 3 ოქტომბერი, 1991; თბილისი, საქართველო) საყოველთაოდ ცნობილია როგორც ავთო — ქართველი ფეხბურთელი, პორტუგალიური „ჟილ ვისენტეს“ თავდამსხმელი.

კარიერა
საკლუბო
ავთომ კარიერა დაიწყო 2010 წელს, პორტუგალიის მეოთხე დონის ჩემპიონატის კლუბ „ესპერანსა დელ ლაგოსში“, სადაც ერთი სეზონი დაჰყო. შემდეგ გადავიდა „ჟუვენტუდე ევორაში“, რომელიც პორტუგალიის მესამე დონის ჩემპიონატში ასპარეზობს და 27 თამაშში 2 გოლი მითვალა.

2012 წლის ზაფხულში ავთო გადავიდა სეგუნდა ლიგის კლუბ „ოლივეირენსეში“. „ოლივეირენსეში“ ავთოს დებიუტი შედგა 2012 წლის 29 ივლისს „ბელენენსეს“ წინააღმდეგ სადაც მან 76 წუთი ითამაშა. ავთომ მისი პირველი გოლი გაიტანა 2012 წლის 16 სექტემბერს „საინტრენსეს“ წინააღმდეგ, მისმა გუნდმა 5-1 ანგარიშით გაიმარჯვა.

2013 წლის 2 სექმტემბერს, პორტუგალიის სატრანსფერო ფანჯრის ბოლო დღეს ავთო გადავიდა პრიმერა ლიგის გუნდს „ჟილ ვისენტეში“, თავისუფალი ტრანსფერით.

სანაკრებო
2013 წლის 6 ოქტომბერს ავთო პირველად გამოიძახეს საქართველოს ეროვნულ საფეხბურთო ნაკრებში. მისი სანაკრებო დებიუტი შედგა 15 ოქტომბერს ესპანეთის წინააღმდეგ, მან 70-ე წუთზე შეცვალა შოთა გრიგალაშვილი.
ნელსონი (უისკონსინის სოფელი)

ნელსონი — სოფელი აშშ-ში, უისკონსინის შტატში, შედის ბუფალოს ოლქის შემადგენლობაში.
2010 წლის აღწერის მონაცემებით, მოსახლეობა 374 ადამიანს შეადგენდა. სიმჭიდროვე 108,6 კაცი/კმ². ფართობი 3,73 კმ².

გეოგრაფია
აშშ-ის ბიუროს აღწერის მონაცემებით, სოფლის ფართობი შეადგენდა 3,73 კმ²-ს. აქედან, ხმელეთს 3,44 კმ², ხოლო წყალს 0,28 კმ² უჭირავს.
სიუჟეტი

სიუჟეტი (ფრანგ. — საგანი) — ლიტერატურაში, დრამატურგიაში, თეატრში, კინოსა და თამაშებში — მოვლენათა რიგი (სცენების, სურათების, მოქმედებების, ან აქტების თანმიმდევრობა), რომლებსაც ადგილი აქვს მხატვრულ ნაწარმოებში, (თეატრის სცენაზე, სათამაშო ადგილას), და რომელიც განკუთვნილი და საგანგებოდ დალაგებულია მკითხველისთვის (მაყურებლისთვის, მოთამაშისთვის) დემონსტრაციის გარკვეული წესების მიხედვით. სიუჟეტი, როგორც ამბის გარკვეული წესების დაცვით თხრობა, გადმოცემა, ან მიმდინარეობა, წარმოადგენს ნაწარმოების ფორმის საფუძველს.
კეშლა (საფეხბურთო კლუბი)

კეშლა , 2017 წლამდე ინტერი ბაქო პიკ — აზერბაიჯანული კლუბი, რომელიც ჩამოყალიბდა ქალაქ ბაქოში, ასპარეზობს აზერბაიჯანის პრემიერ ლიგაში. გუნდში ირიცხებოდა ოთხი ქართველი ფეხბურთელი, მწვრთნელი ასევე ქართველი, კახაბერ ცხადაძე იყო.

ტიტულები
ნაციონალური
აზერბაიჯანის პრემიერ ლიგა
გამარჯვებული (2): 2007–08, 2009–10

რეგიონალური
თანამეგობრობის თასი
გამარჯვებული (1): 2011

ლიგა და საშინაო თასი
შედეგები უეფაზე
შემადგენლობა
აიშე ჰაფსა სულთანი

აიშე ჰაფსა სულთანი ან უბრალოდ ჰაფსა სულთანი — ოსმალეთის იმპერიის პირველი ქალბატონი. სულთან სელიმ -ის მეუღლე და სულეიმან -ის დედა. 1520-1534 წლებში ფაქტობრივად იყო იმპერიის მეორე პირი სულთნის შემდეგ.

ბიოგრაფია
დაიბადა ყირიმის სახანოში. 1513-1520 წლებში მომავალ სულთანთან ერთად ცხოვრობდა მანისაში. 14 წლის განმავლობაში 1520-1534 წლებში განაგებდა ქვეყანას სულეიმან -თან ერთად. სულთან სელიმს და მას შეეძინათ 8 შვილი: 4 გოგო და 4 ვაჟი. სამი შვილი გარდაეცვალა მცირეწლოვანი.

გარდაიცვალა 1534 წელს და დაკრძალულია სტამბოლში სულთან სელიმ -ის გვერდით.
გიბრალტარი (უისკონსინი)

გიბრალტარი — ქალაქი აშშ-ში, უისკონსინის შტატში. შედის დორის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 1 063 ადამიანს შეადგენდა, სიმჭიდროვე 12,1 კაცი/კმ². ფართობი 392.2 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 392.2 კმ²-ს შეადგენს, აქედან, ხმელეთს ფართობის 87.7 კმ², ხოლო წყალს 304.6 კმ² უჭირავს.
ჰატიჯე სულთანი

ჰატიჯე სულთანი (დ. 1496 — გ. 1538) — ოსმალეთის იმპერატორ სელიმ იავუზის და აიშე ჰაფსა სულთანის შვილი. სულეიმან დიდებულის და და სელიმ -ის მამიდა. სახელი დაარქვეს წინასწარმეტყველის პირველი ცოლის პატივსაცემად.

1518 წელს გათხოვდა ისკანდერ-ფაშაზე, რომელიც ქორწინებიდან მალევე გარდაიცვალა. ჰატიჯე დაბრუნდა და ცხოვრობდა დედასთან ერთად, 1520 წელს მამის გარდაცვალების შემდეგ დაბრუნდა სტამბოლში თოფქაფის სასახლეში. 1524 წელს ცოლად გაჰყვა დიდ ვეზირ იბრაჰიმ-ფაშას. ქორწილი 15 დღე გაგრძელდა. ჰატიჯეს და იბრაჰიმს შეეძინათ სამი შვილი, პირველი დაბადებიდან მალევე გარდაიცვალა. 1536 წელს იბრაჰიმ-ფაშა სულთნის ბრძანებით სიკვდილით დასაჯეს. 1538 წელს თავადაც გარდაიცვალა. უცნობია სად და როგორ ცხოვრობდა მეუღლის გარდაცვალების შემდეგ 2 წლის განმავლობაში.
კეუონი (უისკონსინი)

კეუონი — ქალაქი აშშ-ში, უისკონსინის შტატში. შედის კეუონის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 2 952 ადამიანს შეადგენდა, სიმჭიდროვე 322,0 კაცი/კმ². ფართობი 11,11 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 11,11 კმ²-ს შეადგენდა. აქედან ხმელეთს 9,17 კმ², წყალს კი 1,94 კმ² უჭირავს.
სტენლი (კლარკის ოლქი)

სტენლი — ქალაქი აშშ-ში, უისკონსინის შტატში. შედის კლარკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 3 608 ადამიანს შეადგენდა, სიმჭიდროვე 333.3 კაცი/კმ². ფართობი 11,01 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 11,01 კმ²-ს შეადგენდა. აქედან ხმელეთს 10,83 კმ², წყალს კი 0,18 კმ² უჭირავს.
სანახაობრივი მოდელი

სანახაობრივი ავტომობილი ან საჩვენები ავტომობილი — ავტომობილის მოდელი, რომელიც იქმნება იმისათვის, რათა საზოგადოებას წარუდგინონ ახალი სტილის დიზაინი ან ახალი ტექნოლოგია. ასეთი მოდელები უმეტესწილად ავტოშოუებზე ჩნდება, მათი დახმარებით ავტოქარხნები მომხმარებლის აზრს იგებენ ახალი დიზაინისა და ტექნოლოგიების შესახებ, თუ ავტომობილი მოლოდინს გაამართლებს და დიდ პოპულარობას მოიპოვეს ის შესაძლებელია მასიურ წამოებაშიც ჩაეშვას.
მოჩვენებებზე მონადირეები (ფრენჩაიზი)

მოჩვენებებზე მონადირეები — პერსონაჟები და სერიალი, შექმნილი 1984 წელს. სერიალი შეიქმნა ფილმის „მოჩვენებებზე მონადირეები“ გავლენით.

სიუჟეტის მიხედვით, ნიუ იორკში ცხოვრობს რამდენიმე ექსცენტრიული პარაფსიქოლოგი, რომელიც იძიებს პარანორმალურ მოვლენებს. ძირითადად, ეს მოვლენები დაკავშირებულია მოჩვენებებთან. რაზმის ოთხი წევრი, პიტერი, იგონი, რეი და უინსტონი სპეციალური სხივებით ზებუნებრივ არსებებს (სულებს, მოჩვენებებს) ამწყვდევენ სპეციალურ ყუთებში და ათავსებენ საკუთარ არქივში - სპეციალურ ღუმელში, სადაც მხოლოდ ასეთი არსებები ინახება.

„მოჩვენებებზე მონადირეები“ გამოსულია ორი მხატვრული ფილმის, კომიქსების, ანიმაციური სერიალის „ნამდვილი მოჩვენებებზე მონადირეები“ და რამდენიმე ვიდეო თამაშის სახით.
ზურაბ ვადაჭკორია

ზურაბ ვადაჭკორია (დ. 24 თებერვალი, 1961, თბილისი, საქართველოს სსრ — გ. 1 მარტი, 2018, თბილისი, საქართველო) — ქართველი ილუზიონისტი, ილუზიონიზმის თანამედროვე კულტურის დამფუძნებელი საქართველოში. იყო აშშ-ის საერთაშორისო ილუზიონისტთა საძმოს, მოსკოვის ილუზიონისტთა კლუბისა და ბრნოს ილუზიონისტთა კლუბის წევრი, საქართველოს ილუზიონისტთა კლუბის დამფუძნებელი და პრეზიდენტი. ღირსების ორდენის კავალერი 2000 წელს. დაამთავრა თბილისის საესტრადო და საცირკო სასწავლებელი 1986 წელს. 18 წლიდან ეზიარა სასცენო ხელოვნებას. ზურაბის შემოქმედებით პალიტრაში იყო მუშაობა მტრედებით, მანიპულაცია ბანქოთი, აგრეთვე ცეცხლი და რთული რეკვიზიტის გამოყენება. 1981 წელს ზურაბი გახდა მოსკოვის მეფოკუსეთა კლუბის წევრი. ზურაბს პირველი მნიშნვნელოვანი გასტროლები ჰქონდა ინდოეთსა და ნეპალში 1984 წელს, სადაც მან პირველად წარმოადგინა ნომრები საათის მოხსნით, გამქრალი საფულით და საქორწინო ბეჭდებით.

1986 წელს შეიქმნა თბილისის ილუზიონისტთა კლუბი და ზურაბი გახდა მისი პრეზიდენტი. 1992 წელს თბილისის მოზარდ მაყურებელთა რუსული თეატრის ბაზაზე შეიქმნა „მაგიური შოუ“, სადაც საათნახევრის მანძილზე მაყურებელი სანახაობის მონაწილეც იყო. იმავე წელს ზურაბი გაწევრიანდა „ “-ში („მაგების საერთაშორისო საძმო“). 1997 წელს ზურაბმა სახელმწიფო ტელევიზიაში დასაბამი დაუდო ნახევარსაათიან პროგრამას „ფოკუს-მოკუსი ყველასათვის“. ზურაბ ვადაჭკორიას ქართულ ენაზე დაბეჭდილი აქვს 4 წიგნი. მათში ავტორი არა მარტო ახალ ფოკუსებს სთავაზობდა მკითხველს, არამედ განმარტავდა ძველ ცნობილ ტრიუკებს. საქართველოს პრეზიდენტის დადგენილებით 2000 წელს დაჯილდოვდა ღირსების ორდენით. 2001 წელს მაყურებლების წინაშე ზურაბმა ქუჩაში, ტელეკომპანიის პირდაპირ ეთერში ხუთტონიანი საბარგო მანქანა გააქრო. 2003 წლის 26 მაისს მეტეხის ხიდზე შეასრულა ჰარი ჰუდინის სასიკვდილო ტრიუკი — მტკვარში ჩაშვებულ ლითონის სეიფში ჯაჭვებითა და ბორკილებით ხელფეხშეკრული 3 წუთში გათავისუფლდა.

2003 წლის ივნისში პირდაპირ ეთერში ტელეკომპანია „მზე“-ში გაკეთდა ცნობილი საილუზიო ნომერი „გაქცევა ჩინური წყლის საპყრობილედან“ ათიათასობით თვითმხილველის თანდასწრებით. 2004 წელს ქალაქ ბრნოში (ჩეხეთი) გახდა ილუზიონისტთა კლუბის წევრი. 2007 წელს პირველად შეასრულა საავტორო ტრიუკი — „გაქცევა ელექტრული კაფსულიდან“. იმ წელსვე იყო გამოშვებული საფოსტო მარკა „ქართული ილუზიონისტური ხელოვნება“, ზურაბ ვადაჭკორიას სილუეტით. დარჩა მეუღლე და ორი შვილი — მირანდა და ნიკა.

2018 წლის 19 მარტს თბილისის დიდი საკონცერტო დარბაზის წინ გაიხსნა ზურაბ ვადაჭკორიას ვარსკვლავი. ვარსკვლავის გახსნამდე მისი ხსოვნისადმი მიძღვნილი საღამო გაიმართა, სადაც მსახიობებმა და სხვადასხვა ცნობილმა ადამიანებმა მისი შემოქმედებითი ცხოვრება გაიხსენეს.
პანამის ყელი

პანამის ყელი (მისი ისტორიული სახელია დარიენის ყელი) — მიწის ვიწრო ზოლი, რომელიც მდებარეობს კარიბის ზღვასა და წყნარ ოკეანეს შორის, ასევე აკავშირებს სამხრეთ და ჩრდილოეთ ამერიკას. ის მდებარეობს პანამაში, პანამის არხის ტერიტორიაზე. როგორც უმეტესობა ყელს მასაც დიდი სტრატეგიული მნიშვნელობა აქვს.

პანამის ყელი ჩამოყალიბდა დაახლოებით 3 მილიონი წლის წინ, პლიოცენის ეპოქაში. ამ მოვლენამ განაცალკევა წყნარი და ატლანტიკის ოკეანეები და შექმნა გოლფსტრიმის დინება.

ისტორია
კარიბის ზღვაში ცურვის დროს ვასკო ნუნიეს დე ბალბოამ გაიგო ადგილობრივი ინდიელებისგან, რომ არსებობდა სამხრეთის ზღვა. 1513 წლის 25 სექტემბერს ის გახდა პირველი ეფროპელი, ვინც წყნარი ოკეანე იხილა. 1519 წელს ინდიელების სამოსახლოს მახლობლად შეიქმნა პატარა დასახლება პანამა. პერუს აღმოჩენის შემდეგ ის სწრაფად განვითარდა და გახდა სავაჭრო ცენტრი. 1671 წელს უელსელმა მეკობრემ ჰენრი მორგანმა გადაკვეთა პანამის ყელი და დაარბია დასახლება. ამის შემდეგ დასახლებამ გადაინაცვლა რამდენიმე კილომეტრით დასავლეთით მდებარე ნახევარკუნძულზე. ძველი ქალაქის ნანგრევები დაცულია და 1997 წლიდან გამოცხადებულია მსოფლიო მემკვიდრეობის ძეგლად.
ფრიმენი (უისკონსინი)

ფრიმენი — ქალაქი აშშ-ში, უისკონსინის შტატში. შედის კროფორდის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 719 ადამიანს შეადგენდა, სიმჭიდროვე 4,1 კაცი/კმ². ფართობი 201,2 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 201,2 კმ²-ს შეადგენდა. აქედან ხმელეთს 176,6 კმ², წყალს კი 24,6 კმ² უჭირავს.
ნევა (უისკონსინი)

ნევა — ქალაქი აშშ-ში, უისკონსინის შტატში. შედის ლანგლეიდის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 994 ადამიანს შეადგენდა, სიმჭიდროვე 10,3 კაცი/კმ². ფართობი 97,7 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 97,7 კმ²-ს შეადგენდა. აქედან ხმელეთს 96,9 კმ², წყალს კი 0,7 კმ² უჭირავს.
დარლინგტონი (უისკონსინი)

დარლინგტონი — ქალაქი აშშ-ში, უისკონსინის შტატში. შედის ლაფაიეტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 2 451 ადამიანს შეადგენდა, სიმჭიდროვე 706.2 კაცი/კმ². ფართობი 3,47 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 3,47 კმ²-ს შეადგენდა. აქედან ფართობის 3,47 კმ² ხმელეთს უჭირავს.
მერილი (უისკონსინი)

მერილი — ქალაქი აშშ-ში, უისკონსინის შტატში. შედის ლინკოლნის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 9 661 ადამიანს შეადგენდა, სიმჭიდროვე 515,2 კაცი/კმ². ფართობი 20,23 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 20,23 კმ²-ს შეადგენდა. აქედან ხმელეთს 18,75 კმ², წყალს კი 1,48 კმ² უჭირავს.
კიმერიელები

კიმერიელები (ძვ-ბერძნ. ) — ინდო-ევროპული ტომები, რომლებიც სახლობდნენ კავკასიის ჩრდილოეთით ძვ. წ. 1300 წლიდან. მათ ძვ.წ. საუკუნის ბოლოს დაიპყრეს კოლხეთის სამეფო.

კიმერიელები იყვნენ ინდო-ირანული და თრაკიული წარმოშობის. მოგვიანებით მათზეუამრავი ლეგენდა შეითხზა. ჰეროდოტე ფიქრობდა, რომ კიმერიელები მჭიდრო კავშირში იყვნენ თრაკიელებთან, რომლებიც შავი ზღვის ჩრდილოეთ სანაპიროზე სახლობდნენ, ხოლო ძვ. წ. საუკუნეში ისინი სხვა ტომებმა გამოაძევეს. ზოგიერთი მკვლევარი კიმერიელებს ძველ კელტებთან და გერმანელებთან აკავშირებს. მაგრამ მათ უფრო ხშირად სკვითებთან ერთად მოიხსენიებენ.

პირველი ისტორიული ჩანაწერები კიმერიელთა შესახებ ჩნდება ასურულ წყაროებში, ძვ. წ. 714 წელს, როდესაც ისინი დაეხმარნენ სარგონ -ის ჯარს ურარტუს სამეფოს დაპყრობაში.
მანიტოუოკი (უისკონსინი)

მანიტოუოკი — ქალაქი აშშ-ში, უისკონსინის შტატში. შედის მანიტოუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 33 736 ადამიანს შეადგენდა, სიმჭიდროვე 738,8 კაცი/კმ². ფართობი 46,59 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 46,59 კმ²-ს შეადგენდა. აქედან ხმელეთს 45,66 კმ², წყალს კი 0,93 კმ² უჭირავს.
ბერგენი (უისკონსინი)

ბერგენი — ქალაქი აშშ-ში, უისკონსინის შტატში. შედის მარათონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 641 ადამიანს შეადგენდა, სიმჭიდროვე 7,1 კაცი/კმ². ფართობი 90,1 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 90,1 კმ²-ს შეადგენდა. აქედან ხმელეთს 70,0 კმ², წყალს კი 20,1 კმ² უჭირავს.
შაფა (სტადიონი)

„შაფა“ სტადიონი — სპორტული სტადიონი ბაქოში, აზერბაიჯანი. ძირითადად გამოიყენება საფეხბურთო მატჩებისათვის. არის ბაქოს ინტერის საშინაო მოედანი. იტევს 8,125 მაყურებელს.

ისტორია
„შაფა“ 'სტადიონი აშენდა 2001 წელს აზერბაიჯანის ფეხბურთის ფედერაციის მიერ. პირველი მატჩი, რომელიც ჩატარდა, იყო 2000-01 წლის უეფა-ს თასის პირველი საკვალფიკაციო ეტაპის მატჩი, ბაქოს შაფასა და ოლიმპია ლიუბლანას შორის, მატჩი 0-4 დამთავრდა. პირველი გოლი დუშან კოშიჩმა გაიტანა.

„შაფა“ 'სტადიონი იყო ერთ-ერთი მათ შორის, სადაც ჩატარდა 2012 წლის ფიფა-ს 17 წლამდე გოგონათა მსოფლიო თასი. ჯგუფის თამაში გაიმართა აქ.